Anna Chancellor. Anna Theodora Chancellor (27-aprel, 1965-yilda tugʻilgan) – BAFTA va Olivier mukofotlariga nomzod boʻlgan britaniyalik aktrisa. Biografiyasi. Aktrisa Angliyaning Richmond shahrida ser Christopher Chancellorning toʻngʻich oʻgʻli advokat John Paget Chancellor va lord Hyltonning qizi Mary Jolliffelar oilasida tugʻilgan. Chancellorlar oilasi 1432-yildan beri Quothquanda yerga egalik qilgan Shotlandiya janoblari boʻlgan. Chancellor Somersetda tarbiyalangan va Dorsetdagi qizlar uchun moʻljallangan Rim-katolik maktab-internati Shaftesburydagi St Mary maktabida tahsil olgan. Biroq, oʻn olti yoshida Londonda yashash uchun ketgan va keyinchalik u yerdagi oʻzining dastlabki yillarini „juda dahshatli edi“, deya taʼriflagan. Yigirma yoshga kirganidan keyingi dastlabki yillarda, u shoir Jock Scotning (1952-2016) bilan London musiqa va dramatik sanʼat akademiyasida oʻqiyotganda paytda ishqiy munosabatda boʻladi va Poppy Chancellor (1988-yilda tugʻilgan) ismli qiz farzand koʻradi. Bir necha yil oʻtgach, u Scot bilan munosabarlarini uzadi. U televideniyedagi ilk rolini "Jupiter Moon"da Mercedes Page rolini, keyinchalik esa, Boddingtons pivosining reklama roligida va "Four Weddings and a Funeral" (1994) filmida Henrietta („Duckface“ laqabli) rolini ijro etadi. Faoliyati. Chancellor "Kavanagh QC" serialining 1—3-qismlarida Julia Piper rolini oʻynagan. U, shuningdek, 1995-yilda BBC tomonidan tayyorlangan "Pride and Prejudice" teleserialida Caroline Bingley rolini va "The Hitchhiker's Guide to the Galaxy"da (2005-yil) Questular Rontok rollarini oʻynagan. Oʻsha yili u Juliet Shaw rolida BBC One drama teleseriali boʻlmish "Spooks"ning aktyorlar tarkibiga qoʻshiladi. U, shuningdek, "The Vice", "Karaoke", "Cold Lazarus", "The Dreamers", "Tipping the Velvet" va "Fortysomething" filmlarida rol oʻynagan va "Suburban Shootout" satirik komediyasida bosh rolni ijro etgan. 2011-yilda u BBCning "The Hour" triller serialida ikkinchi darajali rolni oʻynadi, buning uchun u Britaniya Akademiyasi Televideniyesi mukofotiga "Eng yaxshi ikkinchi plandagi aktrisa" nominatsiyasida nomzod boʻladi.